Naďalej by fungoval školský semafor.
"Žiaci a študenti potrebujú osobný kontakt s učiteľom," minister školstva Branislav Gröhling je naďalej presvedčený o tom, že je nevyhnutné, aby sa deti vrátili čo najskôr do škôl. Dúfa, že všetky školy sa otvoria na budúci týždeň (30.11.).
K semaforu zdravia, ktorý dnes predstavil predseda strany SaS Richard Sulík, by podľa ministra školstva mal fungovať školský semafor, ktorý sa podľa neho osvedčil.
Minister by zároveň chcel, aby sa zriadili mobilné odberné miesta, ktoré by prišli dobrovoľne testovať deti a zamestnancov do škôl.
"Máme na to vyhradené finančné prostriedky, mali by vznikať v jednotlivých župách." Otestovali by žiakov, učiteľov aj personál. Mali by tak pomôcť nielen školám aj materským školám.
"Prioritou je, aby sme zabezpečili kontinuálne vyučovanie," dodal Gröhling.
Sledujte Televízne noviny vo full HD a bez reklám na VOYO